open-index/open-wikipedia-markdown huggingface dataset:
Håvardsvatnet

**Håvardsvatnet** er en innsjø vest på Hardangervidda, i Ullensvang kommune i Vestland. Den er oppdemmet og regulert som magasin for Tysso II kraftverk. Som følge av oppdemmingen har de opprinnelige innsjøene *Nedsta Håvardsvatnet*, *Øvra Håvardsvatnet*, *Kvannanuttjørnane* og *Nedsta Nonsskorvatnet* flytt sammen til et sammenhengende magasin. Reguleringen gjør også at grensa for Hardangervidda nasjonalpark svinger utenom magasinet, men strandsonen i øst og sørøst ligger på grensen.

Det blir jevnlig satt ut ørret i vannet som del av konsesjonsvilkårene for reguleringen. Resultatet av dette er noe ujevnt, og bestanden gikk betydelig ned etter reduserte utsettinger i årene 2003-2006.

## Referanser
Nymfeum

**Nymfeum** eller **Nymphaeum** (gresk: *Nymphaion*, latin: *Nymphæum*) var i antikkens Hellas og i Romerriket en type grotte- eller kildehelligdom vigslet til nymfer, særlig de som lå ved vannkilder.

Disse monumentene var opprinnelig naturlige grotter, som tradisjonen utpekte som steder hvor kvinnelige vesener, nymfer, hadde tilholdssted. I Romerriket ble nymfeer utviklet til storslagne anlegg med blant annet fontener og bassenger. Flere av de mest kjente nymfeene lå på Esquilinen i Roma, og et i Miletos. I større palasser innredet man iblant et nymfeum med sentral grunnplan, som for eksempel i Hadrians villa i Tivoli. Et nymfeum dedikert en lokal vannymfe ved navn Coventina i romersk Britannia ble bygget langs Hadrians mur.

I den tidlige kristne tid kunne et slikt nymfeum taes i bruk som dåpsrom, baptisterium. I den gamle kristne kunsten kalles også en brønn for renselser i forgården for nymfeum.

Nymfeum fikk betydning i den arkitektoniske utformingen med mosaikk fra gulv til vegger og takhvelving på 100-tallet. I begynnelsen var de ofte dekorert med geometriske mosaikker som ofte innlemmet skjell, men mot slutten av århundret kunne de også inneholde mer ærgjerrige figurer.

I renessansen ble byggingen av lignende anlegg fornyet, noe Villa d'Este er et eksempel på. 

På 1960-talleet bygde den østerrikske billedkonstneren Ernst Fuchs et nymfeum som kan besøkes ved *Privatmuseum Ernst Fuchs* i Wien.

## Referanser
Majken van Bruggen

**Majken van Bruggen** (født 1973) er en norsk forfatter fra Halden.

## Bibliografi
* *Månefjellet*, roman, Kolon (2008)
* *Julia og Leon*, roman, Kolon (2010) 
* *Bangkok baby*, roman, Kolon (2013) 
* *A for Agnes*, noveller, Kolon (2013)
* *Utskudd*, noveller, Kolon (2022)

## Priser
* Subjektprisen - Årets litteratur - 2022

## Kilder
* Presentasjon av Majken van Bruggen i Forfatterkatalogen på Forfattersentrums nettsider
* Presentasjon av Majken van Bruggen på Kolons nettsider

## Eksterne lenker
* Intervju på Den norske Forfatterforenings nettsider
Chinese fishing nets

**Chinese fishing nets** (Cheneese vala) er fiskegarn som er festet på land. De er vanligvis kjent «Chinese fishing nets». Det mer formelle navn er «Shore operated lift nets». Store mekaniske innredninger holder de store nettene, som ofte måler. 20 meter hver vei horisontalt. Hver innretning er minst ti meter høy og består av en vektstang som holder nettet utspent over sjøen. Som motvekt brukes store stener som henger i tau. Hvert nett opereres av et lag med opp til seks fiskere. Mens slike nett er brukt over hele det sydlige India. I de indiske byene Kochi og Kollam er blitt en turistattraksjon, er de og blitt brukt i Kina og indokina.

## Referanser


## Eksterne lenker
*
Breiavatnet (Odda)

**Breiavatnet** er en regulert innsjø vest på Hardangervidda, i Ullensvang kommune. Grensa for Hardangervidda nasjonalpark går like sør og øst for vannet.

Avrenningen fra innsjøen ledes i tunnel over til Nibbehylen i nord, og brukes til kraftproduksjon i Tysse II kraftverk.

Det blir jevnlig satt ut ørret i vannet som del av konsesjonsvilkårene for reguleringen, men det er generelt marginale gyteforhold i innløpsbekkene. Det er antatt at omtrent en fjerdedel av  bestandet består av naturlig rekruttert fisk, mens resten av bestanden er anleggsprodusert settefisk.

## Referanser
Skau gitarer

**Skau gitarer** er en norsk gitartype konstruert av gitarmaker Oscar Skau. De første gitarene kom på markedet på 1950-tallet, og ble produsert i Fredrikstad av Johansen & Kristiansen Strengeinstrumentfabrikk. Senere ble produksjonen flyttet til nystartede Hasle og Heder gitarfabrikk på Sørum.

Materialene som ble benyttet var kvistfri gran til lokket, hals av bjørk og gripebrett av nøttetre. Skau eksperimenterte også med justerbar bro for bedre intonasjon. Skau fikk innspill fra den norske gitaristen Robert Normann i utviklingen av gitarene.

## Referanser


## Litteratur
* Storvik, Kjetil (2003). *Stumbeling guitars : fra Nilsengitaren til Fender Stratocaster*. K. Storvik. ISBN 8299666007

## Eksterne lenker
* Norske gitarer: Skau
Reinsnosvatnet

**Reinsnosvatnet** er en innsjø i Ullensvang kommune.

Nedbørsfeltet for innsjøen er utsatt for forsuringsproblemer, og det er påvist mangelfull rekruttering av fisk i innsjøen. Det er derfor anbefalt kalking av vassdraget.

## Referanser
Juniorafrikamesterskapet i friidrett

**Juniorafrikamesterskapet i friidrett** er et toårig friidrettsmesterskap for juniorutøvere fra afrikanske land. Mesterskapet arrangeres av Det afrikanske friidrettsforbundet (Confederation of African Athletics), og ble første gang arrangert i 1994. Kun juniorutøvere (19 år og yngre) kan delta. 

## Mesterskap

## Eksterne lenker
*  Confederation of African Athletics
*  GBR Athletics - African Junior Championships
Michael Pintzow

**Michael Wulff Pintzow** (født 24. juni 1910 i Oslo, død trolig 8. april 1945 i nærheten av Berlin) var en norsk kjøpmann. Han var sønn av Samuel Pintzow som innvandret fra Litauen og Klara Davidsen som var født i Sverige. Han drev egen kjøttbutikk i Oslo inntil 1940. Han ble internert i oktober 1942 og satt på Berg, Bredtvet og Grini til han ble deportert med «Gotenland» 24. februar 1943. Deretter var han i Auschwitz til januar 1945. *[[Våre falne]]* oppgir at han ble skutt under evakueringen («dødsmarsjen») fra Auschwitz i januar 1945, mens Bruland oppgir at han ble skutt av SS-vakten Dobrowolsky på marsj mellom Blankenburg og Magdeburg 8. april 1945 (ifølge undersøkelser gjort av Marcus Levin i mai 1945).

Broren Ruben Pintzow døde trolig 13. januar 1943 i Auschwitz.

## Referanser
Øvsta Bjørnavatnet

**Øvsta Bjørnavatnet** er en innsjø på Hardangervidda helt sør i Ullensvang kommune. Utløpet er i øst, hvor Bjørno renner ned til Nedsta Bjørnavatnet.

Fjellstyret har satt opp hytte og lagt ut to båter ved vannet. I 2005 ble det foretatt tynningsfiske for å bedre kvaliteten på gjenværende bestand.

## Referanser
Tyson Fury

**Tyson Luke Fury** (født 12. august 1988 i Wythenshawe i Stor-Manchester) er en britisk bokser av irsk opphav i tungvektklassen. Han ble ubestridt tungvektsmester efter å ha slått Vladimir Klitsjko på poeng i en kamp om verdensmestertitlene i World Boxing Association (WBA), International Boxing Federation (IBF) og World Boxing Organization (WBO) den 28. november 2015. Han ble også anerkjent som tungvektsmester av International Boxing Organization (IBO) og ''The Ring''. Den 12. oktober 2016 sa Fury fra seg titlene i kjølvannet av undersøkelser omkring mulig dopingbruk og hans fysiske forfatning. Den 22. februar 2020 seiret Fury over Deontay Wilder ved teknisk knockout halvveis ut i syvende runde og ble derved WBC-tungvekstmester. De to hadde møttes 1. desember 2018, men denne kampen endte uavgjort.

Efter en amatørkarriere for både Storbritannia og Irland, hvor han blant annet ble ABA-mester i 2008, begynte han som profesjonell samme år. Han har vært ubeseiret frem til november 2015, har vært britisk og engelsk mester to ganger og er tidligere irsk og commonwealth-mester i tillegg til å ha vært WBOs Inter-Continental-mester.

Han er kjent både for sine show-pregede opptrinn og sin seriøse tilnærming til selve idretten. Han var allerede europeisk tungvektsmester før han møtte og beseiret Vladimir Klitsjko på poeng i en kamp om verdensmestertitlene i WBA, IBF og WBO den 28. november 2015. Den 23. april 2022 beseiret han Dillian Whyte med en knockout i sjette runde, og beholdt derved WBCs tungvektsbelte.

Fury har vært svært kritisk til det han omtaler som et misbruk av dopingmidler innen idretten.

## Bakgrunn
Fury avstammer fra irske *[[Paveefolket|travellers]]*. Hans far John «Gypsy» Fury, ga sønnen fornavn efter bokseren Mike Tyson, som var på toppen av sin karriere på 1980-tallet. Familien har en lang forhistorie med såkalt «bare-knuckle boxing», en uoffisiell bokseform uten idrettens vanlige sikkerhetsutstyr. Hans farfar og far kom fra Tuam, et lite tettsted i County Galway (Vest-Irland), mens hans mor ble født i Belfast. Han er en fetter av WBOs verdensmester i mellomvekt, Andy Lee og tungvektsbokseren Hughie Fury.

## Noter




## Referanser

## Eksterne lenker
*
Else Karin Bukkøy

**Else Karin Bukkøy** (født 27. juni 1950 i Os i Hordaland) er en norsk forfatter, bosatt i Stavanger.

Bukkøy gikk på Skrivekunstakademiet i Hordaland i 1989 og tok mellomfag i pedagogikk i 1993.

Hun utdannet seg som barnevernspedagog ved Høgskolen i Oslo og Høgskolen i Stavanger i årene 1995 til 1999, og har mastergrad i barnevern fra Universitetet i Bergen i 2009.

Fra slutten av 1970-tallet har hun hovedsakelig arbeidet med barnevern og flyktninger, men var en kort periode også journalist i *[[Os og Fusaposten]]*. 

## Bibliografi
* *Krusningar i landskap*, noveller, Samlaget (1998)
* *Sara*, roman, Aschehoug (1995)
* *Klaus*, roman, Samlaget (1993)
* *Soldagen*, noveller, Samlaget (1991)
* *Ut*, roman, Samlaget (1989)
* *Mellom Jan og Marita*, roman, Samlaget (1988)
* *Centimeterstriper av dagslys*, roman, Samlaget (1987)

## Referanser


## Kilder
* Else Karin Bukkøy i Forfatterkatalogen på Forfattersentrums nettsider
* Else Karin Bukkøy på allkunne.no
* Else Karin Bukkøy på Bergen offentlige biblioteks nettsider

## Eksterne lenker
* Digitaliserte bøker av Else Karin Bukkøy i Nasjonalbiblioteket
Fort Kochi

**Fort Kochi** er en region i  Kochi i Kerala, India. Det omfatter en handfull mindre steder ved havet på sydvestkysten av Kochi, og er kjent som  *Gamle Kochi* eller  *Vest Kochi*. Det ligger inntil Mattancherry Cochis havn. I 1967 ble disse tre områder, sammen med noen få tilsøtende områder slått samen og dannet til "Corporation of Chochi".

## Se også
*Chinese fishing nets

## Eksterne lenker
* A short YouTube Video visualising areas to be visited in and around Fort Kochi
* The Great Fire of Cochin 1889 - Article by ''The Hindu''
Mattancherry

**Mattancherry** (på malyalam: മട്ടാഞ്ചേരി) er et område i Kochi, India. Det sies at det opprinnelig var en gate med bare slaktere (sau) som etterhvert ble Muttoncherri, uttales: *mattancherry*, ergo: navnet «Mattancherry» kommer fra  «Ancherry Mattom», eller *Namboodiri illam* som utenlandske handelsmenn uttalte som Matt-Ancherry, og som gradvis ble Mattancherry. Stedet ligger om lag 9&nbsp;km fra Ernakulam. Det er hyppig buss og båtforbindelse til Mattancherry fra Ernakulam. Fergene starter fra  Main Boat Jetty nær Subash Park i Ernakulam.

## Turistattraksjoner
* Mattancherrypalasset
* Paradesisynagogen

Mattancherry er en del av Ernakulam-distriktet i Kerala. Det er en turistdestinasjon omgitt av backwaters dannet av Arabiahavet. Mattancherry var et handelssenter i dagens Mattancherry. Det ble befolket av folk fra ulike yrker og samfunnslag og fra forskjellige steder i India og utlandet. Folk har kommet og slått seg ned i Mattancherry fra bl.a. Goa, Tamil Nadu og Gujarat.

Tidligere hadde Mattancherry handelsforbindese med Ernakulam. Viktige varer var krydder bl.a. svart pepper, karri dessuten te. Mattancherry mistet etterhvert sin betydning da mange arbeidere i ulike bedrifter fikk ugrunnede ptoblemer med sine arbeidsgivere. Etterhvert overtok Ernakulam denne handelen da Mattancherry viste seg å bli for dyrt. I Mattancherry ligger også Paradesisynagogen (Indias eldste synagoge), videre Mattancherry Palace Museum, Mattacherry Pazhayannur Royal temple og Palliarakkavvu temple, også Venkatraman temple og Jain temple (kjent som MahajanWadi blant lokalbefolkningen) og moskéer. I Mattancherry Palace Museum er det våpen av ulike slag, som sverd, spyd og forskjellig annet som en kanon som ble brukt til å vokte grensene mot tidigere tiders inntrengere. Museet inneholder også portrettmalerier og veggmalerier. Nær muséet finnes et privat kinesisk fiskenett og en bussterminal ligger også her. Ved bussterminalen er det en brygge med båtforbidelse til Ernakulam, Fort Kochi og Willingdon Island (tidligere flyplassen). Her ligger også et marked hvor det finnes ulike sorter krydder samt forretninger med interiør-artikler.

Mattancherry er berømt for å ha en «Jødeby» i sin midte. Dette er et historisk sted og en del av India hvor de gamle jøder startet sin handel. Dette nabolaget er nå berømt for sine antikvitetsbutikker. Det jødiske palass og den jødiske synagoge som er to berømte landemerker befinner seg her.

## Attraksjoner

File:Intl Police museum.jpg|International Tourism Police Museum at Mattancherry
File:Traditional Mattancherry Sweets.jpg|Traditional Mattancherry Sweets Gujarathi
File:Kerala jain temple.jpg|A Jain temple in Mattancherry


## Referanser
Ham (hudlag)

En **ham** er et hudlag som skiftes i, mer eller mindre, ett stykke hos mange dyr når huden er slitt eller når dyret skal vokse. Å skifte hudlag på denne måten kalles for et hamskifte. Begrepet ham brukes i noen grad også om hele skinn fra organismer som ikke skifter hud på denne måten, slik som en ulveham eller bjørneham. Slike hammer har vært tillagt magisk kraft i folketrua.

## Hamskifte
Hammen fra hamskiftende dyr vil ligge igjen som hele stykker, slik at det ofte vil være mulig å si hvilket dyr hammen kommer fra, slik som en slangeham eller hammen etter en øyenstikkerlarve. Hos dyr der ytterhuden utgjør et virkelig hudskjelett, slik som hos leddyr, vil hamskifte bli mer et skallskifte. De hamskiftende dyrene er skjellkrypdyrene, amfibiene og en stor gruppe virvelløse dyr som utgjør gruppen Ecdysozoa, blant annet leddyrene og rundormene.

## Se også
* Myting, fjærfelling hos fugler

## Referanser
Færøyske frimerker 1995

**Færøyske frimerker 1995**. Det ble utgitt i alt nitten frimerker av Postverk Føroya i 1995. Det var tjueførste året som Færøyene utga egne frimerker. I 1995 var det åtte utgivelser, 6. februar en serie på fire merker med gresshopper, 10. april to Nordenfrimerker og to Europa/CEPT-frimerker med tema fred og frihet, 12. juni tre frimerker med «nordisk kunst» og to merker med nord-atlantisk ravn, 12. september tre merker med tema hverdagsliv og 9. november to frimerker Katolske kirken.

## Gresshopper

Fil:Faroe stamp 264 ulopa reticulata.jpg|FR 264: Ulopa reticulata.
Fil:Faroe stamp 265 streptanus sordidus.jpg|FR 265: Streptanus sordidus.
Fil:Faroe stamp 266 anoscopus flavostriatus.jpg|FR 266: Anoscopus flavostriatus.
Fil:Faroe stamp 267 macrosteles alpinus.jpg|FR 267: Macrosteles alpinus.

Kunstner: Astrid Andreasen.
## Norden

Fil:Faroe stamp 268 vatnsdalur.jpg|FR 268: Vatnsdalur.
Fil:Faroe stamp 269 Fámjin.jpg|FR 269: Fámjin.

Fotograf:Rúni Brattaberg

## Europa CEPT: Fred og frihet

Fil:Faroe stamp 270 the new world - the return of gods.jpg|FR 270: Den nye verden - Gudenes tilbakekomst.
Fil:Faroe stamp 271 the new world - liv and livtrasir.jpg|FR 271: Den nye verden - Lív og Lívtrasir.

Kunstner: Bárður Jákupsson.
## Nordisk kunst

Fil:Faroe stamp 272 national art museum.jpg|FR 272: Listasavn Føroya (Færøyenes Kunstmuseum).
Fil:Faroe stamp 273 frimod joensen - woman.gif|FR 273: Frimod Joensen: *Kona*, 1974.
Fil:Faroe stamp 274 frimod joensen - self portrait.jpg|FR 274: Frimod Joensen: *Sjálvmynd* (selvportrett), 1967.

Kunstner: Bárður Jákupsson(FR 272) og Frimod Joensen (1915-1997).

## Nordatlantisk ravn

Fil:Faroe stamp 275 the north atlantic raven (corvus corax varius).jpg|FR 275: Nordatlantisk ravn (Corvus corax varius).
Fil:Faroe stamp 276 the north atlantic raven (corvus corax varius).jpg|FR 276: Nordatlantisk ravn i svart og hvit drakt.

Design: Astrid Andreasen.

## Hverdagsliv

Fil:Faroe stamp 277 milkmaids.jpg|FR 277: Melkekoner.
Fil:Faroe stamp 278 sheep shearing.jpg|FR 278: Saueklipping.
Fil:Faroe stamp 279 unshipping the saltfish.jpg|FR 279: Lasting saltfisk.

Gravør: Czesław Słania

## Olav den hellige

Fil:Faroe stamp 280 olavur halgi (st olav).jpg|FR 280: Olav den hellige.

Gravør: Martin Mörck

## Katolske kirken


Fil:Faroe stamp 281 catholic church1.jpg|FR 281: Den katolske kirken i Tórshavn.
Fil:Faroe stamp 281 catholic church.jpg|FR 282: Glassmaleri av Tróndur Patursson.


## Eksterne lenker
* Postur.fo Homepage
Kirstine Brøndum

**Kirstine Brøndum** (født 26. januar 1950) er en dansk skuespiller og forfatter, bosatt i Tromsø.

Brøndum er utdannet innen etnografi, men har også gått ved Odense Teaters elevskole, - og fra 1987 ved Den Danske Filmskoles manuskriptlinje.

## Bibliografi
* *Solen mellem Tyrens horn*, roman, Samleren (1996) 
* *Tordenkalven*, roman, Samleren (2002) 
* *Eva*, eventyr, Samleren (2004) 
* *Af jord*, roman, Samleren (2008) 

## Referanser


## Kilder
* Presentasjon av Kirstine Brøndum i Forfatterkatalogen på Forfattersentrums nettsider

## Eksterne lenker
*
Lek (TV-film)

***Lek*** er en norsk novellefilm fra 1966 i regi av Egil Kolstø. Personinstruktør og manusforfatter var Sverre Udnæs. Den ble sendt i *[[Fjernsynsteatret]]* 23. februar 1966.

På NRKs nettside står det følgende:

## Rolleliste
*Katja Medbøe - Hun
*Kjell Kjær - Han
*Sverre Udnæs, Rolv Wesenlund - Statister i én av kaféscenene

## Referanser


## Eksterne lenker
*
Eugen Haugland

**Eugen Haugland** (født 12. juli 1912, død 12. oktober 1990) var en norsk friidrettsutøver som konkurrerte i tresteg. 

Han representerte Norge under Sommer-OL 1936, der hans beste resultat var en 14.-plass. Han var bror til Jens Edv. Haugland, far til Terje Haugland og bestefar til Hanne Haugland.

## Medaljer i norske mesterskap

## Referanser




## Eksterne lenker
*
Birger Haug

**Birger Haug** (født 19. august 1908, død 16. januar 1981) var en norsk friidrettsutøver som konkurrerte i høydehopp. 

Han representerte Norge under Sommer-OL 1932, der hans beste resultat var en 9.-plass.

## Eksterne lenker
*
Olaf Strand

**Olaf Strand** (født 15. januar 1899, død 10. februar 1997) var en norsk friidrettsutøver som konkurrerte i mellomdistanseløp for TIF Viking.

Bergenseren representerte Norge under Sommer-OL 1928, der han ble utslått i semifinalen.

## Referanser


## Eksterne lenker
*
Arild Lenth

**Arild Lenth** (født 20. november 1904, død 28. mars 1972) var en norsk friidrettsutøver som konkurrerte i lengdehopp og tresteg. 

Han representerte Norge i Sommer-OL 1928, hvor han ikke nådde noen finaler. Han var far til Borger A. Lenth.

## Eksterne lenker
*
Erling Aastad

**Erling Aastad** (født 2. mars 1898 i Kristiania, død 30. juni 1963) var en norsk friidrettsutøver som konkurrerte i sprintløp og lengdehopp. 

Han representerte Norge under tre OL, der hans beste resultat var en 5.-plass i lengdehopp.

## Medaljer i norske mesterskap

## Referanser




## Eksterne lenker
*
Thevara

**Thevara** er en region i Kochi i India.

Thevara er en del av selve Kochi og ligger sydvest for denne og er forbudet med  med Mattencherry bridge.

Thevara har fergeforbindelse med bl.a. Kumbalam og Nettoor. Hovedveien 
Kochi city starter i Kacheripady Og ender ved Thevara corner.

Thevara er det første boligområde en kommer til etter å ha krysset Mattencherry bridge på vei til Ernakulam. Stedet ligger rolig til i vannkanten om lag 2,5&nbsp;km fra sentrum og M. G. Road og South Railway Station. Cochin internasjonale lufthavn ligger 33&nbsp;km mot nordøst. Ernakulam Central Bus Station Iigger om lag 3&nbsp;km fra Thevara. Veien går via Kundannoor og er en lett vei til Cochin og Chinese fishing nets

## Interessnte steder
* Cochin Shipyard
* Sacred Heart College, Thevara
* Tomb of Mar Varghese Payyappilly Palakkappilly at Mar Yohannan Nepumsianose Syro-Malabar Church, Konthuruthy
* Kochi Port Trust
* Kochi Naval Base
* Naval Airport, Kochi
* Headqarters of Kerala Urban Road Transport Corporation
* Cochin Harbour Terminus
* Kochi Gurudwara, Perumanoor - The only Gurudwara in the state
* S. D. Convent, Perumanoor and Konthuruthy
* Kerala Folklore Museum

## Referanser
Tyssevatnet (Ullensvang)

**Tyssevatnet** (også kalt *Øvre Tyssevatn*) er en innsjø vest på Hardangervidda, i Ullensvang kommune. Innsjøen er regulert som magasin for Tysse II kraftverk.

## Referanser
Frank Witzel

**Frank Witzel** (født 1955 i Wiesbaden) er en tysk forfatter og musiker. Han ble i 2015 vinner av den tyske bokprisen for sin roman Die Erfindung der Roten Armee Fraktion durch einen manisch-depressiven Teenager im Sommer 1969.

## Referanser


## Eksterne lenker
* 
*
Haakon Jansen

**Haakon Jansen** (født 24. mai 1900 i Kristiania, død 6. november 1968) var en norsk friidrettsutøver som konkurrerte i langdistanseløp. 

Han representerte Norge under Sommer-OL 1924, der han ble slått ut i de innledende heatene på 3000 meter lag.

## Eksterne lenker
*
Kirsten Brunvoll

**Kirsten Olava Brunvoll**, opprinnelig **Kirsten Olava Sørsdal**, (født 24. desember 1895, død 5. april 1976) var en norsk dramatiker, forfatter og motstandskvinne under andre verdenskrig.

## Familie
Hennes foreldre var Jørgen og Anne Sørsdal, fra Lier i Buskerud. Hun var gift med Jonas Brunvoll og mor til Gunnar Brunvoll og Jonas Brunvoll. 

## Andre verdenskrig
Da de tyske okkupasjonsstyrkene hadde tatt makten i Norge klarte Kirsten og Jonas Brunvolls sønn Gunnar å flykte fra landet. Frem til 1944 arbeidet han ved Den norske legasjonens flyktningekontor i Stockholm. Deretter klarte han å komme seg til Canada og utdannet seg til krigsflyger i den norske treningsleiren Little Norway.

### Den første arrestasjonen
Kirsten Brunvoll, mannen Jonas og sønnen Jonas ble arrestert den 28. oktober 1941 av norsk politi, mens 17 år gamle Gunnar kom seg unna. Den andre sønnen og Kirstens ektemann ble begge deportert og satt i konsentrasjonsleir til de ble frigitt våren 1945.

Kirsten Brunvoll satt i kvinnefengselet i Åkebergveien en tid, med brevforbud, besøksforbud og forbud mot å søke juridisk bistand.

### Deportasjonen til tyske konsentrasjonsleire
Hun ble arrestert på nytt og internert på Grini, og deretter deportert til Hamburg 16. februar 1943 med skipet «Lappland». Lisa Segal og hennes mor Fanny var på samme båt. I Hamburg ble de plassert i Hüttenfengselet. Mens de var der, ble Hamburg bombet av allierte fly flere ganger. 

Fra fengselet i Hamburg ble Brunvoll sendt til konsentrasjonsleiren Ravensbrück, og senere videre til Majdanek-leiren ved det okkuperte Lublin. Mot slutten av krigen ble hun evakuert fra Majdanek til Auschwitz og tilbake til Ravensbrück. Fra Ravensbrück ble hun hentet av Bernadottes hvite busser.

## Etter krigen
Kirsten Brunvoll skildret opplevelsene i de tyske konsentrasjonsleirene i boken *Veien til Auschwitz*, som kom ut første gang i 1947. Hun var en av tre norske kvinner i Majdanek. Under Auschwitzrettssakene i Warszawa vitnet hun sammen med Kai Feinberg.

Etter krigen fortsatte hun sitt virke som dramatiker og forfatter.

## Bibliografi

### Dramatikk

* 1932: Brunvoll, Kirsten: *Forviklinger : lystspill i to akter*, Aschehoug forlag
* 1934: Brunvoll, Kirsten *Tre ulykkelige : skuespill i 2 akter*, Aschehoug forlag
* 1936: Brunvoll, Kirsten: *Kamerater : seks sketcher for Framlagene og andre barnelag*, Tiden Norsk Forlag/Arbeiderteatret
* 1938: Brunvoll, Kirsten: *Har De sett min sønn : skuespill i 3 akter*, Tiden Norsk Forlag
* 1938: Brunvoll, Kirsten: *Sjømenn går ombord : lystspill i 6 avd*, Aschehoug forlag
* 1939: Brunvoll, Kirsten: *Enebarn : skuespill i 2 akter*, Aschehoug forlag
*1948: Brunvoll, Kirsten: *Det spøker : lystspill i 1 akt*, Aschehoug forlag
*1948: Brunvoll, Kirsten: *På venteværelset : komedie i 2 akter*, Aschehoug forlag
* 

### Om opplevelsene under krigen
* 1945: Brunvoll, Kirsten: *Helvedet Auschwitz*, forord i den norske oversettelsen av *Tyve måneder i Auschwitz* av polske Pelagia Lewinska
*1947: Brunvoll, Kirsten: *Veien til Auschwitz*. Oslo: Aschehoug,. 2. opplag 1993 ISBN 8203172369

## Referanser


## Eksterne lenker
*
Nedsta Bjørnavatnet

**Nedsta Bjørnavatnet** er en innsjø på Hardangervidda helt sør i Ullensvang kommune. Utløpet er i øst, hvor Bjønna renner ned til Gunnleiksbuvatnet.

Fjellstyret har satt opp hytte og lagt ut båt ved vannet. I 2005 ble det foretatt tynningsfiske for å bedre kvaliteten på gjenværende bestand.

## Referanser
Einar Ræder

**Einar Ræder** (født 2. februar 1896, død 10. mars 1976) var en norsk friidrettsutøver som konkurrerte i femkamp, tikamp, tresteg og lengdehopp. 

Han representerte Norge under Sommer-OL 1920, der hans beste resultat var en 8.-plass.

## Medaljer i norske mesterskap

## Referanser




## Eksterne lenker
*
Edderkoppen (TV-episode)

***Edderkoppen*** er en episode i TV-serien *[[Et lite grøss?]]*. Regissør var amerikanske Robert Williams. Harald Tusberg sto for dramatiseringen av Hanns Heinz Ewers' novelle *Die Spinne*, som utkom i 1908. Den ble sendt på NRK Fjernsynet 17. november 1973. Programmet var i sort-hvitt.

## Handling
Handlingen finner sted i Paris rundt 1930. To mennesker har begått selvmord gjennom å henge seg i gardinsnora på samme hotellrom (nummer syv) to fredager på rad. En ung student trenger et gratis rom og er villig til å flytte inn på det *«hjemsøkte»* rommet. Han har en teori, basert på numerologi, som han framlegger for en politimann. Selvmordene ble begått klokka syv. I den årstiden, på det tidspunktet, går også solen ned. Timen når solen går ned tilføres kvadratet av sin egen kraft: En astrologisk styrke på syv ganger syv. I den arabiske uken er fredag den syvende dag. Den syvende time på den syvende dag er den astrologiske dødstimen. Studenten vil oppholde seg i rommet ei uke. Han ser ut av hotellvinduet og får øye på en ung kvinne med bobfrisyre bak et vindu på den andre siden. De vinker til hverandre

Neste morgen ser han en edderkopp, som han vil drepe, men hotellvertinnen får forhindret det. Hun sier at hunnedderkoppen spiser opp sin make når hun er trøtt av ham. Hunnedderkoppen lokker, hypnotiserer maken og får ham til å like det. Når hun vil spise ham, er det akkurat som om han vil det selv.

Studenten ser kvinnen bak vinduet i dag også. De *«prater»* med hverandre via håndbevegelser. Det samme skjer flere dager etter hverandre. Studenten føler seg tiltrukket av henne, men han føler også en underlig, sugende angst. En natt har han mareritt om at edderkopper kryper på kroppen hans. Fredag 7. november noterer mannen at han ikke vil se ut mer. Han skriver: *«Ser jeg på henne, må jeg gjøre det som hun...»*. Han krøller arket og setter fyr på det. Når mannen ser ut av vinduet, oppdager han at kvinnen også holder et brennende ark. Mannen ringer til politimannen om den mystiske kvinnen. Hun tvinner en telefonledning slik at den ser ut som en hengeløkke. Mannen henter en pistol for å drepe henne, men kaster den bort. Kvinnen folder ei gardinsnor slik at den også ser ut som ei hengeløkke. Kommissæren ankommer hotellrommet og oppdager den unge mannen hengt. Han beordrer en gendarm til å oppsøke kvinnen i hennes rom, men det eneste han ser er mye spindelvev. En edderkopp kryper på den døde mannens hals.

## Rolleliste
*Bjørn Skagestad - Studenten
*Bonne Gauguin - Vertinnen
*Ragnhild Nygaard - Damen i vinduet
*Jack Fjeldstad - Kommissæren
*Eilif Armand - Holzheimer

## Referanser
Axel G. Simonsen

**Axel Georg Larsen Simonsen** (født 11. mars 1887, død 3. april 1938) var en norsk friidrettsutøver som konkurrerte i langdistanseløp. 

Han representerte Norge under Sommer-OL 1912, der hans ble tredje beste skandinav i maraton med en 23.-plass.

Simonsen hadde norsk rekord i maraton på bane med 2.40.48, satt i august 1912.

Utenfor idretten arbeidet Simonsen hos Felleskjøpet, der han var sjef for Felleskjøpets avdeling for kunstgjødsel på Østlandet.

## Referanser




## Eksterne lenker
*
Daniel Johansen

**Victor Daniel Johansen** (1885–1967) var en norsk friidrettsutøver som konkurrerte i spydkast. 

Han representerte Norge under Sommer-OL 1912, der hans beste resultat var en 7.-plass.

## Eksterne lenker
*
Sigurd Namløs

**Sigurd Namløs** (født 12. desember 1921 i Gjerpen, død 30. april 1993 i Skien). Ordfører i Skien fra 1967 til 1979 for Arbeiderpartiet. Namløs var murermester før han ble heltids politiker. Hans ordførerperiode var preget av stor kommunal aktivitet. Skien fikk blant annet Ibsenhuset og Skienshallen i hans periode. Han var medlem av bystyret i Skien fra 1964 til 1987.

Fra 1980 var han formann i styret for Kommunale Kinematografers Landsforbund (KKL).

## Referanser


## Kilder
* Skiensboka - et lokalhistorisk leksikon, Skien 2010
Oscar Fonbæk

**Oscar Fonbæk** (1887–1965) var en norsk friidrettsutøver som konkurrerte i maraton. 

Han representerte Norge i Sommer-OL 1912, der han ikke fullførte maratonen.

## Eksterne lenker
*
Nedre Hellevatnet

**Nedre Hellevatnet** er en innsjø sørvest på Hardangervidda, på grensa mellom Ullensvang kommune i Vestland og Vinje kommune i Telemark. Utløpet er i sørøst, hvor Songa renner gjennom Filleherbergvatnet og videre.

## Referanser
Oscar Larsen (1887–1975)

**Oscar Larsen** (født 11. september 1887, død 16. april 1975) var en norsk friidrettsutøver som konkurrerte i mellomdistanseløp. 

Han representerte Norge under Sommer-OL 1908, der han ble utslått i semifinalen.

## Medaljer i norske mesterskap

## Referanser




## Eksterne lenker
*
John Johansen

**John Johansen** (1883–1947) var en norsk friidrettsutøver som konkurrerte i sprintløp og spydkast. 

Han representerte Norge i Sommer-OL 1908, der han ble utslått i heatene på 100 meter.

## NM-medaljer

## Referanser


## Eksterne lenker
*
Ab Fab: The Movie

***Ab Fab: The Movie*** (også kjent som ***Absolutely Fabulous: The Movie***) er en britisk komedie fra 2016 instruert av Mandie Fletcher og skrevet av Jennifer Saunders. Den er basert på TV-serien *[[Absolutely Fabulous]]*.

Filmen hadde premiere i Storbritannia 1. juli 2016.

## Handling
Edina Monsoon og Patsy Stone er nå i 60-årene. Edinas PR-selskap opplever tilbakegang. Hennes forsøk på å gi ut en selvbiografi mislykkes også, når en forlegger avviser boken. Når hun hjelper designer Huki Muki, får Patsy vite at supermodell Kate Moss ønsker seg en ny PR-agent. Hun informerer umiddelbart Edina. Men samtalen deres blir overhørt av Edinas PR-rival Claudia Bing. Edina og Patsy deltar på en mote-begivenhet sammen med Edinas 13 år gamle barnebarn Lola. Samtidig som Saffron "Saffy" Monsoon, Edinas datter og Lolas mor, går ut med sin nye kjæreste Nick. Edina finner Kate Moss på en balkong med utsikt over Themsen.

Når både Edina og Claudia forsøker å nærme seg Kate, velter Edina henne ved et uhell i elven. Hysteri gjennomsyrer arrangementet ettersom Kate Moss antas å være død etter fallet. Media kommer straks til området, og Edina og Patsy havner i politiets varetekt. Saffy kommer sammen med Nick, som avsløres som politi-etterforsker. Etter å ha blitt løslatt dagen etter, blir Edina mål for hat-post og internett-troll. Patsy blir sparket fra jobben, på grunn av hennes tilknytning til Edina.

Om natten reiser de med båt på Themsen for å lete etter Kates kropp. De får hjelp fra Edinas personlige assistent Bubble, men hun forsvinner i vannet. De bestemmer seg for å flykte fra landet før mediestormen forverres enda mer. I Cannes forsøker Edina og Patsy å tjene penger. Dde treffer eldre baronesse som er den rikeste kvinnen i verden. For å få tilgang til hennes formue, forkler Patsy seg som mann og flørter med baronessen. Patsy gifter seg med baronessen, og gir dem den overdådige livsstilen de ønsker. De bor på luksushotell, og møter blant andre Joan Collins. Men problemene deres er fremdeles ikke over.

## Skuespillere
* Jennifer Saunders som Edina "Eddy" Monsoon
* Joanna Lumley som Patsy Stone
* Julia Sawalha som Saffron "Saffy" Monsoon
* Jane Horrocks som Bubble
* Chris Colfer som Christopher
* Indeyarna Donaldson-Holness som Jane "Lola" Johnson
* Christopher Ryan som Marshall Turtle
* Robert Webb som Nick

## Referanser


## Eksterne lenker
*
Lena Solli-Reimann

**Lena Solli-Reimann** (født 21. september 1969) er en norsk tidligere friidrettsutøver som konkurrerte i hekkeløp.

Hun representerte Norge under Sommer-OL 1996, der hennes beste resultat var en kvartfinaleplass.

## Medaljer i norske mesterskap

## Referanser


## Eksterne lenker
*
Bente Moe

**Bente Moe** (født 2. desember 1960) er en norsk tidligere friidrettsutøver som konkurrerte i maraton.

Hun representerte Norge i to OL, der hennes beste resultat var en 26.-plass.

## Referanser


## Eksterne lenker
*
Norge funnet

**Norge funnet** (norrønt: *Fundinn Nóregr*) er et fragment av en fornaldersaga som er kjent fra kildeskriftet Flatøybok (Codex Flatöiensis, fra slutten av det 14. århundre). Teksten er i Flatøybok plassert som innledning til Orknøyingenes saga og gir en fremstilling av mytiske forfedre til mørejarlene og orknøyjarlene.

## Innhold
Teksten starter med den mytiske kong Fornjot et sted i Nord-Finland. Fornjot betraktes som en urjotne i norrøn mytologi og identifiseres ofte med Yme. Fornjot var stamfar til Nor, Gor og Goe, og teksten forklarer hvordan Nor ble konge over de norske landområdene, mens Gor ble sjøkongen (vikingkongen) og kongen over øyrikene. I denne sammenhengen blir Gor stamfar til Ragnvald Mørejarl og orknøyjarlene gjennom en oppramsing av slektsleddene.

## Likhet med «Hvordan Norge ble bygd»
Fragmentet «*[[Hvordan Norge ble bygd]]*» som står lenger fram i den samme Flatøybok gir omtrent de samme genealogiske opplysningene og synes å være en nyere versjon av det samme. Dette fragmentet er langt mer omfattende og gir genealogiske opplysninger om de mytiske stamfedrene til forskjellige nordiske kongsslekter, blant annet Ynglingene. I noen sammenhenger (blant annet i leksikonet Nordisk Familjebok) har de to sagafragmentene også blitt betraktet som samme saga.

## Frá Fornjóti ok hans ættmönnum
Historikeren Carl Christian Rafn ga i  1829-30 ut de nordiske fornaldersagaene i tre bind (*Fornaldar sögur Nordrlanda*) og han samlet der de to fragmentene under fellestittelen *[[Frá Fornjóti ok hans ættmönnum]]* («*Om Fornjot og hans ættmenn*»).

Senere har også historikeren Guðni Jónsson benyttet det samme fellesbegrepet om tre bruddstykker i sitt verk «*Fornaldarsögur Norðurlanda*» (1943-44). Han inkluderte da også «*Af Uplendinga konungum*» (norsk: «*[[Om Opplendingenes konger]]*»).

## Referanser


## Eksterne lenker
* Finnur Jónsson: Den oldnorske og oldislandske litteraturs historie, 1923
* «''Oppdagelsen av Norge''» («''Norge funnet''») i norsk oversettelse (Kjell Tore Nilssen og Arni Olafsson) på norsesaga.no
* Norrøn tekst etter Guðni Jónsson og Bjarni Vilhjálmsson på heimskringla.no

## Litteratur
* Flatøybok, bd 1, red. Titlestad, Rowe og Birgisson, Saga bok, 2014, ISBN 978-82-91640-80-8
Kaare Vefling

**Kaare Vefling** (født 19. mai 1920, død 6. september 2001) er en norsk tidligere friidrettsutøver som konkurrerte i mellomdistanseløp. 

Han representerte Norge under Sommer-OL 1948, der han ble utslått i heatene på 1500 meter.

## Eksterne lenker
*
Møbelringen Cup 2011

**Møbelringen Cup 2011** var den 11. utgaven av Møbelringen Cup og ble arrangert i Stavanger Idrettshall og Tysvær Arena i perioden 18.–20. november 2011, som  oppkjøring til Håndball-VM 2011 i Brasil.

## Program
### Fredag 18/11 – Stavanger
* Kl. 16.15  mot 
* Kl. 18.15  mot 
### Lørdag 19/11 – Tysvær
* Kl. 14.45  mot 
* Kl. 16.45  mot 
### Søndag 20/11 – Stavanger
* Kl. 13.15  mot 
* Kl. 15.15  mot 

## Resultater
### Kampene

### Tabellen

## Eksterne lenker
* Resultater
Øivind Dahl

**Øivind Dahl** (født 1951) er en tidligere friidrettsutøver som representerte Norge i en rekke mesterskap og landskamper. Han satte norsk rekord i maraton i 1980, en rekord som sto i tre år.

## Meritter
### Personlige rekorder
* 1&nbsp;500 meter: 3.49,6 (1978).
* 3&nbsp;000 meter: 8.02,2 (1977).
* 5&nbsp;000 meter: 13.34,9 (1978).
* 10&nbsp;000 meter: 28.32,5 (1978).
* 3&nbsp;000 meter hinder: 9.14,0 (1976).
* Halvmaraton: 1.02,46 (1980).
* Maraton: 2.11,40 (1980).

### NM-medaljer individuelt
* 5&nbsp;000 meter: Sølv 1978.
* 10&nbsp;000 meter: Gull 1981, sølv 1977, 1978, 1979 og 1980, bronse 1975 og 1982.
* 10 km terrengløp: Gull 1977 og 1979, sølv 1976, bronse 1978, 1980, 1982 og 1984.
* 20 km terrengløp: Gull 1976, sølv 1978 og 1979.
* 25 km landeveisløp: Gull 1981, sølv 1982 og 1985.
*

### NM-medaljer i lagkonkurranser
* 4x1&nbsp;500 meter stafett: Gull 1978 og 1979.
* 25 km landeveisløp: Sølv 1985.
* I tillegg har han et antall medaljer i lagkonkurranser i terrengløp for BUL.
* I sum har Dahl vunnet 33 medaljer i NM – 14 gull, 11 sølv og åtte bronse.

### Internasjonale mesterskap:
* EM i Praha 1978: 15 på 10&nbsp;000 meter, brøt maraton (sitt livs første).
* EM i Aten 1982: 9 i maraton.
* VM i Helsingfors 1983: 26 i maraton.
* OL i Los Angeles 1984: 33 i maraton.

### Store internasjonale løp
* Maraton i Karl Marx-Stadt 1980: 2 plass bak Waldemar Cierpinski, som ble olympisk mester senere det året på maraton.
* Fire ganger blant de ti beste i London Marathon, med 2. plass i 1982 som best. (Løp på 2.12 hver gang.)
* 2. og 4. plass i Stockholm Marathon.
* To seire i Lidingöloppet i Stockholm.
* Tre strake seire på halvmaraton i den Haag (1979-81).
* Seier i Great North Run (halvmaraton) i Newcastle i 1984.
* 2. plasser i Miami Marathon 1981 og Houston Marathon 1982.
* Fem starter i New York Marathon med 10. plass som beste plassering i 1979.

### Landskamper
* 12 landskamper på bane for Norge (5&nbsp;000m / 10&nbsp;000m)

## Utmerkelser
* Dahl ble tildelt Norges Friidrettsforbunds gullmedalje i 1985.

## Trenere

I starten av friidrettskarrieren var Viktor Larsen trener. I Bul ble den tidligere langdistanseløperen Thor Helland trener, og ble hovedtrener for Dahl frem til 1984.

Øivind Dahl og Stener Speilberg fikk i 1981 inn Johan Kaggestad som hoved- og landslagstrener.

## Referanser


## Eksterne lenker
*
Ole Jacob Pedersen

**Ole Jacob Pedersen** (født 22. april 1889 i Hedrum, død 27. mars 1961 i Sandefjord) var en norsk friidrettsutøver som konkurrerte i sprintløp og mellomdistanseløp. 

Han representerte Norge under Sommer-OL 1912, der han ikke kom til noen finaler.

## Medaljer i norske mesterskap

## Referanser




## Eksterne lenker
*
Jevgenij Sjevtsjuk

**Jevgenij Sjevtsjuk** (russisk: Евге́ний Васи́льевич Шевчу́к, født 19. juni 1968) var president i republikken Transnistria fra 2011 til 2016. Han ble innsatt som president 30. desember 2011, men tapte presidentvalget i 2016 til Vadim Krasnoselskij. Han er en etnisk ukrainer med statsborgerskap i både Russland og Transnistria.

Han var representant i Transnistrias øverste sovjet (nasjonalforsamlingen) fra 2000 til han vant presidentvalget i 2011. I årene 2006 til 2011 var han leder i nasjonalforsamlingen.

I 2017 flyktet han til Moldova etter at han ble anklaget for korrupsjon, smugling og maktmisbruk. Han ble i 2018 dømt til 16 års fengsel in absentia og en bot på 36 millioner US dollar.

## Referanser
Rolf Schønheyder

**Rolf Schønheyder** (født 24. juni 1913, død 21. april 1994) var en norsk friidrettsutøver som konkurrerte i sprintløp. 

Han representerte Norge i Sommer-OL 1936, der han ble slått ut i heatene på 400 meter.

## Medaljer i norske mesterskap

## Referanser




## Eksterne lenker
*
Antoine Barnave

**Antoine Pierre Joseph Marie Barnave** (født 22. oktober 1761 i Grenoble, henrettet 29. november 1793 i Paris) var en fransk politiker under den franske revolusjon. Han tilhørte Jakobinerklubben og dessuten Feuillantklubben.

## Liv og virke
Han kom fra en protestantisk familie. Hans mor innbilte ham at han som protestant ikke kunne gå på skole.

Barnave ble i 1783 advokat ved parlamentet i sin fødeby. Som 22-åring gjorde han seg bemerket ved at han i parlamentet holdt en tale om maktdelingsprinsippet.

Dauphiné var en av de første franske provinser hvor man kunne merke en begeistret oppbygning til den kommende revolusjon. Barnave var en av de første som gav uttrykk for den alminnelige stemning med sin pamflett *Esprit des édits enregistrés militairement* av 20. mai 1788. Han ble sammen med sin far umiddelbart valgt til representant i stenderforsamlingen i Dauphiné, og førte en ledende rolle der under debattene.

Han ble så medlem av den nasjonale stenderforsamlingen, som møttes i Versailles. Sammen med Adrien Duport og Alexandre-Théodore-Victor de Lameth dannet han den gruppe som under den forfatningsgivende forsamling (konstituanten) ble betegnet som «truumviratet». Han deltok i samtalene om de tre stender og forfattet det første reformforsvaret som ble fremlagt for kongen. Han støttet Emmanuel Joseph Sieyès' forslag om at forsamlingen skulle kalle seg «nasjonalforsamling».

I forsamlingens annet år stod han som hovedleder av dens venstre side i motsetning til Mirabeau, som nå var vunnet av hoffet.

## Verker
Oeuvres de Barnave. Publiées par Mme St-Germain, sa soeur. Mises en ordre et précédées d'une Notice historique sur Barnave par M. Bérenger de la Drome. Paris, Jules Chapelle et Guiller, 1843. 4 bind med facsimiler. CXL + 288 s., 408 s., 390 s., 424 s.

## Referanser


## Kilder
* 

## Eksterne lenker
*
Muravatnet

**Muravatnet** er en innsjø på Vikafjell sør i Vik kommune. Den er regulert som magasin for kraftverkene Målset, Refsdal og Hove.

Fra naturens side var her fire separate innsjøer, som etter oppdemming øverst i Endredalen i 1968 har flytt sammen til ett vannmagasin med 40 meters reguleringshøyde. Avrenningen føres i tunnel over til Målset kraftverk.

Som del av konsesjonsbetingelsene er det gitt pålegg om utsetting av 2000 ensomrige ørret hvert år. I 1995 ble det konkludert med at framtidig bestand måtte baseres på utsetting, men det har senere vært en viss naturlig rekruttering. 

## Referanser




## Eksterne lenker
*
Ragnar Ekholdt

**Ragnar Ørnulf Ekholdt** (født 24. januar 1914, død 3. september 1998) var en norsk friidrettsutøver som konkurrerte i mellomdistanseløp. 

Han representerte Norge under Sommer-OL 1936, der han ble utslått i heatene på 1500 meter.

## Eksterne lenker
*
Kristian Johansen

**Kristian Johansen** (født 11. mars 1916, død 14. mars 1975) var en norsk friidrettsutøver som konkurrerte i diskoskast. 

Han representerte Norge under Sommer-OL 1952, der hans beste resultat var en 26.-plass.

## Eksterne lenker
*
Færøyske frimerker 1996

**Færøyske frimerker 1996**. Det ble utgitt i alt nitten frimerker inkludert et miniark med tre merker av Postverk Føroya i 1996. Det var tjueandre året som Færøyene utga egne frimerker. 

## Alger

Fil:Faroe stamp 283 seaweed - thallus (Ptilota plumosa).jpg|FR 283: Thallus (*[[Ptilota plumosa]]*).
Fil:Faroe_stamp_284_seaweed_-_spiral-_or_flat_wrack_(Fucus_spiralis).jpg|FR 284: Kaurtang (*[[Fucus spiralis]]*).
Fil:Faroe stamp 285 seaweed - egg- or knotted wrack (Asophyllum nodosum).jpg|FR 285: Grisetang (*[[Ascophyllum nodosum]]*).
Fil:Faroe stamp 286 seaweed - cuvie or forest kelp (Laminaria hyperborea).jpg|FR 286: Stortare (*[[Laminaria hyperborea]]*).

Utgivelsesdato: 12. februar
Kunstner: Bárður Jákupsson.

## Risin og Kellingin

Image:Faroe stamp 287 risin og kellingin.jpg|FR 287: Risin og Kellingin 

Utgivelsesdato: 12. februar
Fotograf: Palle Hatting
* Ble valgt til det vakreste færøyske frimerket i 1996

## Europe CEPT: Berømte kvinner

Fil:Faroe_stamp_288_europe_-_departure.jpg|FR 288: *Teir leggja av landi*  
Fil:Faroe stamp 289 europe - mikineskona.jpg|FR 289: *Mykineskona* (kvinne fra Mykines), 1934, 56*42cm, Listasavn Føroya (Færøyenes knstmuseum).

Utgivelsesdato: 15. april
Maleri: Sámal Joensen-Mikines 
## Invasjonsfugler

Image:Faroe stamp 290 waxwing (bombycilla garrulus).jpg|FR 290: Sidensvans (Bombycilla garrulus).
Image:Faroe stamp 291 common crossbill (laxia curvirostra).jpg|FR 291: Grankorsnebb (Loxia curvirostra).

Utgivelsesdato: 15. april
Kunstner: Astrid Andreasen

## Nordatlantex 1996 - barnetegninger

Fil:Faroe stamps 292-294 children's drawings.jpg|Miniark FR 292-294.
Fil:Faroe stamp 292 nordatlantex.jpg|FR 292.
Fil:Faroe stamp 293 nordatlantex.jpg|FR 293.
Fil:Faroe stamp 294 nordatlantex.jpg|FR 294.

Utgivelsesdato: 7. juni
Tegnere: Búgvi, Guðrið og Herborg.

## Bruksmerker - kart

Fil:Faroe stamp 295.jpg|FR 295: Kart Færøyene
Fil:Faroe stamp 296.jpg|FR 296: Kart Færøyene

Utgivelsesdato: 7. juni

## Janus Kamban

Image:Faroe stamp 297 grazing sheep.jpg|FR 297: *Beitende får*. 1980, linoleumstrykk.
Image:Faroe stamp 298 birds and fishing boat.jpg|FR 298: *Fugler og fiskebåt*. 1992, linoleumstrykk.
Image:Faroe stamp 299 tinganes torshavn.jpg|FR 299: *[[Tinganes]], [[Tórshavn]]*. 1991, linoleumstrykk.

Utgivelsesdato: 16. september
Kunstner: Janus Kamban

## Christianskirkjan

Image:Faroe stamp 300 christian's church.jpg|FR 300: Christianskirkjan i Klaksvík.
Image:Faroe stamp 301 christian's church - altarpiece.jpg|FR 301: Altertavlen i Christianskirken.

Utgivelsesdato: 4. september

## Eksterne lenker
* Postur.fo Homepage
Gunnar Fredriksen

**Gunnar Fredriksen** (født 28. februar 1907, død 1. mai 1994) var en norsk friidrettsutøver som konkurrerte i tikamp. 

Han representerte Norge under Sommer-OL 1928, der han ikke fullførte.

## Medaljer i norske mesterskap

## Referanser




## Eksterne lenker
*
Even Vengshoel

**Even Vengshoel** (født 11. november 1891, død 6. oktober 1968) var en norsk friidrettsutøver som konkurrerte i terrengløp. 

Han representerte Norge under Sommer-OL 1920, der han ikke fullførte.

## Referanser


## Eksterne lenker
*
Einar Mangset

**Einar Mangset** (født 15. november 1893, død 6. januar 1992) var en norsk friidrettsutøver som konkurrerte i sprintløp. 

Han representerte Norge under Sommer-OL 1920, der han ble utslått i heatene på 400 meter.

## Referanser


## Eksterne lenker
*
Liv Paulsen

**Liv Paulsen** (født 29. november 1925, død 3. november 2001) var en norsk friidrettsutøver som konkurrerte i sprintløp og kulestøt. Hun tok examen artium ved Kongsgård skole i Stavanger i 1944 og gikk deretter på Statens gymnastikkskole.

Liv Paulsen representerte Norge under Sommer-OL 1948, der hun ikke kom til noen finaler.

## NM-medaljer

## Referanser


## Eksterne lenker
*
Møbelringen Cup 2010

**Møbelringen Cup 2010** var den 10. utgaven av Møbelringen Cup og ble arrangert i Bodø Spektrum og Tromsøhallen i perioden 26.–28. november 2010, som  oppkjøring til Håndball-EM 2010 i Norge og Danmark.

## Program
### Fredag 26/11 – Tromsø
* Kl. 17.15  mot 
### Fredag 26/11 – Bodø
* Kl. 19.15  mot 
### Lørdag 27/11 – Bodø
* Kl. 14.00  mot 
* Kl. 16.15  mot 
### Søndag 28/11 – Bodø
* Kl. 14.30  mot 
* Kl. 16.45  mot 

## Resultater
### Kampene

### Tabellen

## All Star Team

## Eksterne lenker
* Resultater
Per Sigurd Lauvstad

**Per Sigurd Lauvstad** (født 1942) er en norsk skolemann og har også vært lokalpolitiker for Arbeiderpartiet. Han var ordfører i Skien 1986-1987 og 1990-1993 og var medlem av Skien bystyret fra 1976 til 1993. 

Lauvstad er cand.mag. fra Universitetet i Oslo og har arbeidet som lærer og rektor i Skien kommune. Han har også vært spesialrådgiver ved Skien skolekontor.

## Referanser


## Kilder
* Skiensboka - et lokalhistorisk leksikon, Skien 2010
Asle Bækkedal

**Asle Bækkedal** (født 9. desember 1896, død 6. juni 1952) var en norsk friidrettsutøver som konkurrerte i sprintløp. 

Han representerte Norge under Sommer-OL 1920, der han ikke kom til noen finale.

## Eksterne lenker
*
Gerhard Olsen

**Gerhard Tomin Olsen  (**senere **Meling****)**(født 27. mai 1892, død 1. juli 1955) var en norsk friidrettsutøver som konkurrerte i høydehopp og spilte fotball for Sportsklubben Vard Haugesund. 

Han representerte Norge under Sommer-OL 1912, der han ikke kvalifiserte seg til finalen.

Han tok 4 NM-sølv i perioden 1915-1919.

## Medaljer i norske mesterskap

## Referanser


## Eksterne lenker
* http://www.haugalandmuseene.no/wp-content/uploads/downloads/2012/02/Halve-byen-driver-idrett-av-Edvard-Sternoff.pdf  (Vard Haugesund og OL 1912)
*